חדשות 14

חדשות 14 (בעבר חדשות 20) הוא שם המותג של מחלקת החדשות של "עכשיו 14", אשר מפיקה את מהדורות החדשות ואת תוכניות האקטואליה עבור הערוץ.

היסטוריה

שידורי החדשות ללא רישיון מתאים 
בתחילת דרכו, הוגדר ערוץ 20 כערוץ המיועד לתכני מורשת ישראל בלבד, ומשכך - לא הותר לו לשדר תכנים חדשותיים. חרף האיסור, שידר הערוץ מבזקי חדשות אשר נקנס בגינן בסכום של כ-150 אלף ש"ח. על אף הקנס, שידר הערוץ גם את עצרת ארגוני הימין שקדמה לבחירות שהתקיימו בשנת 2015, ונקנס גם על שידור העצרת בכ-100 אלף שקלים נוספים. בדצמבר 2016, אישרה המועצה לשידורי כבלים ולוויין לערוץ 20 שידורי חדשות בהיקף קטן. ב-16 ביולי 2017 פתחה מועצת הכבלים והלוויין בהליך הפרה נגד ערוץ 20, בעקבות שידור ריאיון עם ראש הממשלה בנימין נתניהו, כאשר לערוץ עוד טרם היה אישור מלא לשדר חדשות.

ב-19 בדצמבר 2017 כתב מנכ"ל ערוץ 20 שכי פרנץ ליו"ר מועצת הכבלים והלוויין שאנשי הערוץ נערכים להחזרת רישיון השידור והפסקת השידורים שלו, בטענה שמועצת הכבלים מצרה את רגלי הערוץ ופוגעת ביכולתו לשדר. בהמשך ישיר לאיומי הסגירה, קיימו העובדים מחאה על מנת למנוע את סגירת הערוץ. ב-26 בדצמבר החלה הנהלת הערוץ לחלק לעובדים מכתבי שימוע לפני פיטורים. במהלך ינואר 2018 החלו דיוני חקיקה במטרה להציל את הערוץ, ובפברואר 2018 עבר תיקון חקיקה, המכונה גם "חוק ערוץ 20", שהביא להקמת חטיבת החדשות של ערוץ 20, וגרם לשינוי הגדרת הערוץ מ"ערוץ המורשת" ל"ערוץ מסחרי זעיר".

ההקמה ותחילת שידורי החדשות 
ב-11 במרץ 2018, בוצעה שורה של מינויים בערוץ 20, שכללו את מינויו של בועז גולן לתפקיד עורך חדשות ראשי, ואת מינויו של יוני שגיא לתפקיד ניהול המחלקה המסחרית ומחלקת הדיגיטל. ב-3 ביוני 2018 פורסם כי יורם כהן, בעברו מנהל חטיבת החדשות של הערוץ הראשון יחליף את בועז גולן בתפקיד עורך החדשות הראשי של ערוץ 20.

ב-25 במרץ 2018 שודרה מהדורת החדשות הראשונה של חטיבת החדשות שזכתה לרייטינג של 3.2% ועקפה באותו היום את מהדורת החדשות של תאגיד השידור.

ב-14 במאי 2018, ביום העברת שגרירות ארצות הברית לירושלים, שודר המשדר המיוחד הראשון בערוץ.

ב-26 באפריל 2020, הצטרף לפאנל "האולפן הפתוח" בנו של ראש הממשלה, יאיר נתניהו. על אף הפרסום הרב שהושקע למשוך צופים, נתוני המדרוג של התכנית עמדו על אחוז בודד.

ב-28 בנובמבר 2021 עבר ערוץ 20 לאפיק 14 ושינה את שמו ל"עכשיו 14". בעקבות כך השתנה שם המותג לחדשות 14.

בעלי תפקידים ב"חדשות 14"

הנהלה 
 אריאל אדרי - מנכ"ל עכשיו 14
 יורם כהן - עורך ראשי
 סתיו קוזניץ - עורך תוכניות

מגישים 
 מגי טביבי ושרון גל - מגישי "המהדורה המרכזית"
 ינון מגל - מגיש "הפטריוטים"
 שי גולדן - מגיש "ישראל הבוקר"
שמעון ריקלין - מגיש "ריקלין ושות"
 אראל סג"ל - מגיש "הדו"ח של אראל סג"ל"
 שרה ב"ק - מגישת "חדשות הלילה"
 בועז גולן - מגיש "האולפן הפתוח"
 נוה דרומי - מגישת "שישי בבוקר"
 אמיר איבגי - מגיש "סופשבוע"
 יעקב ברדוגו - מגיש "אולפן חמישי"
 עו"ד ענבל פלאח - יעקב - מגישת "בדלתיים פתוחות"
 לי סובר - מבזקנית

כתבים ופרשנים 
 מוטי קסטל - כתב פוליטי
 הלל ביטון-רוזן - כתב צבאי
 דוד פורר - פרשן לענייני משפט
 מרדכי קידר - פרשן לענייני ערבים
 ברוך ידיד - ראש דסק ערבים
 עקיבא ביגמן - ראש דסק תחקירים
 גלעד צוויק - כתב תחקירים
 שיראל ללום נהיר - כתבת תחקירים
 מורן סקיטל - כתבת צרכנות
 אליה פרג'ון - כתבת רווחה
 עתי שלו - כתב ספורט
 אריאל עידן - כתב בדרום
 אדיר לחקים - כתב צפון
 רונה לוי - כתבת חינוך
 טל היינריך - שליחת הערוץ לארצות הברית
 נתי לנגרמן - כתב באירופה
 תמיר מורג - כתב מדיני
 יאיר אלטמן - כתב משפט
 יותם זמרי - פאנליסט "הפטריוטים"

תוכניות בהפקת "חדשות 14"

תוכניות אקטואליה וחדשות 

 ישראל הבוקר (2021–רץ) – תוכנית הבוקר בהגשת שי גולדן, משודרת ב-6:30
 עדן ועודד (2023-רץ) תוכנית הבוקר עם עדן הראל ועודד מנשה, משודרת ב 9:00
 שלוש עם טל מאיר (2023-רץ) תוכנית חדשות, וכותרות היום בהגשת טל מאיר.
 חשבון פתוח (בעבר "השבוע הכלכלי") (2021-רץ) תוכנית אקטואליה העוסקת בעייני כלכלה בהגשת שני בן יעיש שמוראק.
 המהדורה המוקדמת (2022–רץ) – תוכנית אקטואליה בהגשת ליטל שמש, משודרת ב 17:00
 ריקלין ושות (בעבר "ריקלין וסגל" ו"וריקלין ומגל") – תוכנית אקטואליה בהגשת שמעון ריקלין, משודרת ב-18:00.
 שבע עם אמיר איבגי (2022–רץ) – תוכנית אקטואליה העוסקת באירועי היום בישראל ובעולם בליווי פרשנות בהגשת אמיר איבגי, משודרת ב-19:00.
 מהדורת החדשות המרכזית של עכשיו 14 (2018–2020, 2021–רץ) – מהדורת החדשות המרכזית בהגשת מגי טביבי ושרון גל, משודרת ב-19:52.
 הפטריוטים (2016–2018, 2019–רץ) – תוכנית אקטואליה בהגשת ינון מגל בליווי פאנליסטים, משודרת ב-20:45.
 הדו"ח של אראל סג"ל (2021–רץ) – תוכנית בהגשת אראל סג"ל, משודרת ב-22:00.
 האולפן הפתוח (2018–רץ) – תוכנית אקטואליה שעוסקת באירועי היום, בהגשת בועז גולן, משודרת ב-16:00.
 עכשיו נדל"ן (2022–רץ) – תוכנית בנושא נדל"ן בהגשת שני בן יעיש שמוראק, משודרת בימי רביעי ב-23:15.
 בדלתיים פתוחות (2022–רץ) – תוכנית משפטית בהגשת עו"ד ענבל פלאח-יעקב, עם מיטב עורכי הדין והמשפטנים של ישראל, משודרת בימי שלישי ב-11:30.
 אולפן חמישי (2021–רץ) – מהדורת חדשות ופאנל פרשנים סוף השבוע בהגשת יעקב ברדוגו, משודרת בימי חמישי ב-20:45.
 אולפן מוצ"ש (2022–רץ) – חדשות סיכום השבת בהגשת הלל ביטון רוזן ונווה דרומי לסירוגין, משודרת במוצ"ש כשעה לאחר צאת השבת.
חדשות הלילה (2023–רץ) - סיכום נושאי חדשות היום של ערוץ עכשיו 14, בהגשתם לסירוגין של שרה ב"ק ועידו טאובר.

תוכניות מורשת ויהדות 

 שאלת הרב הראשי – תוכנית שו"ת עם הרב הראשי לישראל הרב דוד לאו.
 קבלת שבת עם גיל ססובר, משודרת בימי שישי ב-12:00.

תוכניות עבר בהפקת "חדשות 14" 
 "חדשות היום הזה" (2017-2018) – חדשות הלילה והיום של ערוץ 20 עם אמיר איבגי. התוכנית שודרה בעבר ב-23:00, אך הוזזה ל-18:15.
"כולם ב-20" (2018) - תוכנית אקטואליה יומית בהגשת דנה סומברג המציגה את ענייני היום.
 "הסיפור המרכזי" (2020-2021) – תוכנית אקטואליה ותחקרים בהגשת אראל סג"ל. בעבר הגיש את התוכנית גם בועז גולן.
 "המהדורה המוקדמת" (2020-2021) – מהדורת חדשות מוקדמת העוסקת בעיניי היום. התוכנית הוגשה על ידי מספר מגישים לסירוגין: ליטל שמש, נווה דרומי, דניאל רוט אבנרי, שרה ב"ק ויונתן אוחיון.
 "בוקר טוב ישראל" (2021) – תוכנית הבוקר בהגשת בועז גולן.

הערות שוליים 

ישראל: חדשות טלוויזיה
עכשיו 14